AS Monaco Basket

O Association Sportive de Monaco é un equipo de baloncesto profesional con sede na cidade de Fontvieille, Mónaco. O equipo, parte do club polideportivo AS Monaco, compite actualmente na LNB Pro A, a máxima categoría do baloncesto francés, e na Euroliga. Disputa os seus partidos como local na Salle Gaston Médecin, un pavillón con capacidade para 5 000 espectadores.Roca Boys book historic return to EuroLeague Final Four after thriller in Monaco.La nouvelle salle de basket Gaston-Médecin sera prête fin septembre à Monaco.Attendance 5000.EuroLeague regular season attendance sets new record.

 Historia 
En 1928, uns catro anos despois de que se fundase o club deportivo AS Monaco, é creada a súa sección de baloncesto. Un dos seus primeiros éxitos chegou na temporada 1949−50, ano no que finalizaron como subcampións do Championnat de France de basket-ball, máxima competición do baloncesto galo. O equipo, tras finalizar primeiro do Grupo B e chegar á final do campionato, perdeu no partido definitivo xogado o 23 de abril de 1950 en París por 52−40 ante o ASVEL. Tras descender a cateogrías inferiores, en 1973 o equipo consegue finalizar primeiro da Segunda División. Tras o ascenso á máxima categoría, no seu primeiro ano finalizan en noveno lugar, sendo invitados para xogar na seguinte temporada a Copa Korać. Con todo, son eliminados na fase de grupos ante o ASVEL, o Levski Sofia e o AMG Sebastiani.

Na década de 1980 o equipo de Mónaco convértese nun dos contendentes ao título, chegando a ser subcampións de Francia en 1983, tras perder na final por 96−81 ante o Limoges CSP. Esa mesma temporada volveran xogar na Copa Korać, onde perderon no Top 16 ante o Dinamo Moscova. En 1985 chega ao equipo o ex-NBA Robert Smith, que chega a ser omeado MVP do All-Star da liga francesa en 1987. Despois da saída de Smith do club, o Monaco descende de categoría, primeiro á Segunda Divisón e pouco despois á Nationale 1. Tras vagar pola Nationale 2, cuarta división, o equipo ascende desde 2012 até 2015 de forma consecutiva até regresar á Pro A. Nos seus tres primeiros anos após o retorno á elite, o equipo finaliza e terceiro, quinto e segundo lugar. Ademais, volve a xogar de novo en Europa, finalizando terceiro e segundo nas dúas primeiras edicións da Basketball Champions League. Na temporada 2020−21 o club consegue o seu primeiro gran título europeo ao gañar a EuroCup. Este título permitiu o debut do club na Euroliga, onde acadou na súa primeira participación o sétimo posto, sendo eliminados nas eliminatorias de cuartos de final polo Olympiacos por 3−2.

 Ano a ano 
AnoNivelLigaCopaLeaders CupCompeticións europeas2008–09 4  NM2     2009–10 4  NM2     2010–11 4  NM2     2011–12 4  NM2    2013–14 3  NM1 1ºRolda de 64   2014–15 2  Pro B 1ºRolda de 16   2015–16 1  Pro A 3ºCuartos de finalCampión 2016–17 1  Pro A 5ºCuartos de finalCampión 3 Champions League 3º 17–42017–18 1  Pro A2º Cuartos de finalCampión 3 Champions League 2º 17–42018–19 1  Pro A 2º Cuartos de final  2 EuroCup   9–72019–20 1  Pro A 1º Cuartos de final Semifinais 2 EuroCup   10–62020–21 1  Pro A 4º Cuartos de final  2 EuroCup  1º 17–62021–22 1  Pro A 2º Semifinais  1 Euroliga   15–13

 Xogadores 
 Destacados 

 Georgy Adams
 Éric Beugnot
 George Brosterhous
 Christian Garnier
 Yakuba Ouattara
 Jean Perniceni
 Philip Szanyiel
 Jean-Aimé Toupane
 Sergii Gladyr
 Mehdi Hafsi
 Derrick Obasohan
 Brandon Davies
 Woody Edwards
 Rob Gray
 Jamal Shuler
 Robert Smith
 Billy Joe Williams

 Títulos 
Eurocup
 Campións (1): 2021

Segunda División de Francia
 Campións (2): 1973, 2015

Copa de Francia
 Subcampións (1): 1983

Supercopa de Francia
 Campións (3): 2016, 2017, 2018

 Notas 

 Véxase tamén 
 Ligazóns externas 
 Páxina web oficial 

Categoría:Equipos de baloncesto de Francia